
Ga twe  go kile ga bo go le mokgantitswane  a bidiwa Tule, o ne a le bosula, a sena ditsala o ne  a tlhola  a sekametse letsatsi motshegare otlhe mo matlapeng a sa dire sepe, sa gagwe e ne ele go emela mekgantitswane e mengwe e feta ka dijo mme a ba amoge tsona. Fa o ka le ka go gana ka tsona o ne a go betsa ka mogatla wa gagwe o o tiileng. O ne a setse a tlwaetse gore ene motshegare o a robala mme bosigo a je dijo tsa mekgantitswane e mengwe. Fa Mekgantitswane e mo kopa go tsamaya le ena, o ne a re o a lwala .

Mekgantitswane e mengwe ya simolola go ngôngôrega. ‘‘Re tshwanetse go tla ka leano, Tule o a re tsietsa’’ ga bua mokgantitswane o mogolo.  A re mo tshelele moriana o o tshwarisang mala. Mokgantitswanyana wa tlola wa ema fa pele ga tsona a re” gona le tsela e nngwe eo re tla dirang  ka yona gore Tule a tswe mo morago ga rona . Go ne ga tsoga modumo  ya  mekgantitswane e mengwe. “Go tloga leng re reetsa dikgakololo tsa bana? Ga bua mekgantitswane e megolo”.

